अँग़ेज़ी हिन्‍दी व गुजराती के प्रसिद्ध साहित्‍यकार जयन्‍ती एम. दलाल से परिचय अनायास ही ई-मेल के माध्‍यम से हो गया। इन्‍टरनेट पर उनके उपन्‍यासों से पूर्व परिचय था। पिछले दिनों वे जयपुर में अन्‍तरराष्ट्रीय साहित्‍यकार सम्‍मेलन में भाग लेने आये थ्‍ो, तो उनसे व्‍यक्‍तिगत परिचय हुआ। विचारों, जानकारियों का आदान-प्रदान हुआ। वे बुजुर्ग साहित्‍यकार है मगर तन और मन से युवा लेखक है। देशी-विदेशी साहित्‍यकारों को उन्‍होनें खूब पढ़ रखा है। गुजराती में उनकी 22 पुस्‍तकें छप चुकी है। जिनमें 14 उपन्‍यास तीन लघु कहानियों के संग्रह व अन्‍य पुस्‍तकें हैं। वे गुजराती के पहले साहित्‍यकार है जिनका उपन्‍यास आखं सगपन आंसूना का अंग्रेजी अनुवाद अमेरिका में 2005 में छपा। इस रचना के प्रमोशन हेतु उन्‍होने अमेरिका, केनाडा, यू.के. की यात्रा की। बाद में यहीं उपन्‍यास भारत में भी छपा इन्‍टरनेट पर भी प्रकाशित हुआ और चर्चित हुआ। उनका दूसरा उपन्‍यास स्‍पेशल इकोज भी अमेरिका तथा भारत में छपा। इन्‍टरनेट पर हजारों पाठकों ने इसे पढ़ा और सराहा।